b'\n_START_ARTICLE_\nTipkovnica\n_START_PARAGRAPH_\nTipk\xc3\xb3vnica je najbolj raz\xc5\xa1irjena vhodna naprava. Podobna je tipkovnici pisalnega stroja. Uporabljamo jo za vna\xc5\xa1anje ukazov in podatkov s tipkanjem. Obstaja veliko variant razporeda in ozna\xc4\x8ditve posameznih tipk. Tipkovnica lahko vsebuje tudi lo\xc4\x8deno \xc5\xa1tevilsko tipkovnico in tipke za posebne namene (funkcijske tipke), katerih u\xc4\x8dinke lahko definirajo posamezni programi._NEWLINE_Poleg uvoza podatkov je namenjena tudi upravljanju z ra\xc4\x8dunalnikom samim in s programi, ki v njem te\xc4\x8dejo. Zato poleg tipk s \xc4\x8drkami, \xc5\xa1tevilkami in pisnimi znamenji ter tipkami za premikanje po zaslonu vsebuje \xc5\xa1e nekaj posebnih tipk. Tipkovnica je elektri\xc4\x8dno mehanska naprava, tipke so stikala.'